செக்கரியாவின் பாடல் 67 பிள்ளையின் தந்தை செக்கரியா தூய ஆவியால் ஆட்கொள்ளப்பட்டு  உரைத்த இறைவாக்கு: 68 "இஸ்ரயேலின் கடவுளாகிய ஆண்டவரைப் போற்றுவோம்.  ஏனெனில் அவர் தம் மக்களைத் தேடிவந்து விடுவித்தருளினார். 69-70 தம் தூய இறைவாக்கினர் வாயினால் தொடக்க முதல் அவர் மொழிந்தபடியே அவர் தம் ஊழியராகிய தாவீதின் குடும்பத்தில்  வல்லமை உடைய மீட்பர் ஒருவர் நமக்காகத் தோன்றச் செய்தார்;